पुरुषः स परः पार्थ...


श्लोकः 

पुरुषः स परः पार्थ भक्त्या लभ्यस्त्वनन्यया ।
यस्यान्तःस्थानि भूतानि येन सर्वमिदं ततम् ॥ २२ ॥

अयं भगवद्गीतायाः अष्टमोऽध्यायस्य अक्षरब्रह्मयोगस्य  द्वाविंशतितमः (२२) श्लोकः ।

पदच्छेदः
पुरुषः सः परः पार्थ भक्त्या लभ्यः तु अनन्यया यस्य अन्तस्थानि भूतानि येन सर्वम् इदं ततम् ॥ २२ ॥

अन्वयः
पार्थ ! भूतानि यस्य अन्तःस्थानि, येन इदं सर्वं ततम्, सः तु परः पुरुषः अनन्यया भक्त्या लभ्यः ।

शब्दार्थः 
पार्थ = अर्जुन !
भूतानि = भूतसमुदायः
यस्य अन्तःस्थानि = यस्य अन्तः वर्तते
येन = येन
इदं सर्वम् = इदं कृत्स्नम्
ततम् = व्याप्तम्
सः तु = प्रसिद्धः
परः पुरुषः = उत्तमः परमात्मा
अनन्यया भक्त्या = एकान्तभक्त्या
लभ्यः = प्राप्यः ।

अर्थः 
अर्जुन ! सर्वाणि भूतानि यस्मिन् अन्तर्गतानि सन्ति, येन च सर्वमिदं व्याप्तं वर्तते तादृशं तत् ब्रह्म केवलम् एकान्तभक्त्या एव लभ्यम् । ।

बाह्यसम्पर्कतन्तुः

 22
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः